Puumalan vaakuna

Puumalan vaakuna on Puumalan kunnan tunnus. Vaakunan aihe viittaa paikkakunnan historiaan: Turun rauhassa vuonna 1743 Puumalasta tuli rajapitäjä, mutta kapea Puumalansalmi on strategisen sijaintinsa vuoksi ollut usean taistelun tapahtumapaikka jo 1500-luvulta lähtien.

Vaakunan selitys kuuluu ”mustassa kilvessä kolme kilven tyvestä kohoavaa hopeista sudenhammasta, joissa mustat, punaliekkiset kranaatit.” Vaakunan on suunnitellut Tapio Vallioja, ja Puumalan kunnanvaltuusto hyväksyi sen kokouksessaan 24. syyskuuta 1962. Sisäasiainministeriö vahvisti vaakunan käyttöön 18. huhtikuuta 1963.

 Lähteet 



Luokka:Suomen kuntien vaakunat
Vaakuna